Dunaszerdahely Város a községi önkormányzatokról szóló 1990. évi 369. törvény 6.§ (2) bekezdése és későbbi módosításai és kiegészítései szerint összhangban a közutakról szóló 1961. évi 135. törvény 6a§ és későbbi módosításaival a következő rendeletet alkotja:

**Dunaszerdahely Város 2014/14.sz. (2014. december 9. ) rendelete, amellyel módosul és kiegészül Dunaszerdahely Város 2014/8.sz. (2014. április 8.) a gépjárművek közlekedési korlátozással ellátott zónában való ideiglenes parkolásáról szóló általános érvényű rendelete**

I.

**Dunaszerdahely Város 2014/8.sz. (2014. április 8.) a gépjárművek közlekedési korlátozással ellátott zónában való ideiglenes parkolásáról szóló általános érvényű rendelete a következőképpen módosul és egészül ki:**

1. A 6.§ (2) bekezdés i) pontja után j) ponttól l) pontig új szakasz kerül, amelyek a következők:

„j) 0,60,- € 1 órára az SMS szolgáltatással vásárolt parkolójegyek esetében,

k) 20,- € egy hónapra (parkolókártya)

l) 13,- € egy hónapra a HŰSÉGKÁRTYÁVAL rendelkezőknek (parkolókártya)”

1. A 6.§ (3) bekezdése hatályon kívül helyeződik és a (4) bekezdéstől a (9) bekezdésig a sorrend (3) bekezdéstől a (8) bekezdésig módosul.
2. A 6.§ új (6) bekezdésének a) és b) pontjában „a (6) bekezdés” kifejezéseinek helyére az „(5) bekezdés” kifejezései kerülnek.
3. Az eddigi 7.§- ként szereplő rendelkezés a továbbiakban, mint (1) bekezdés kerül besorolásra és utána új (2) bekezdés következik:

„ Az ideiglenes parkolási díjfizetés alóli mentességet élveznek a hűségkártyával rendelkező, 70. életévüket betöltő gépjármű tulajdonosok.”

1. A 9.§ új (3) bekezdéssel egészül ki:

„(3) A parkolóhelyeket üzemeltető jogi személy nyeresége az üzemeltetésből származó bevétel a gazdasági költségek és a bérleti díj leszámítása után fennmaradó része.”

II.

 Jelen általános érvényű rendelet 2015. január 1-jén lép hatályba.

Kelt, Dunaszerdahely, 2014. 12.14.

JUDr. Hájos Zoltán

 polgármester

A Képviselő-testület ezen általános érvényű rendeletét a 2014.12.09. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.11.24. lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.12.14. lett közzé téve.

Ezen általános érvényű rendelet 2015.01.01. lép hatályba.